Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Sayirasi waphakazgika kuti waparanye Babuloni (1-8)
-
Dongo lingalimbana na Muwuvi yayi (9-13)
-
Mitundu yinyake yamanya Israyeli (14-17)
-
Ivyo Chiuta wali kulenga na kuyowoya ni vyakugomezgeka (18-25)
45 Yehova wakuyowoya kwa wakuphakazgika wake, kwa Sayirasi,+
Uyo namukora pa woko lake lamalyero,+
Kuti wathereske mitundu pamaso pake,+
Kupwelemura viwuno vya mathemba.
Kujura panthazi pake vijaro viŵiriviŵiri,
Kuti vipata vileke kujalika, wakuti:
2 “Nizamudangira panthazi pako,+
Na kusalazga tumapiri pamaso pako.
Nizamuphyora vijaro vyamkuŵa,
Na kudumura mphingilizgo zavisulo.+
3 Nizamukupa usambazi wa mu mdima
Na usambazi wakubisika mu malo ghachisi,+
Mwakuti umanye kuti ine ndine Yehova,
Chiuta wa Israyeli, uyo wakukuchema na zina lako.+
4 Chifukwa cha muteŵeti wane Yakhobe na chifukwa cha Israyeli wakusoleka wane,
Nkhukuchema na zina lako.
Nkhukupa zina lakuchindikika, nangauli ukunimanya chara.
5 Ndine Yehova, kulijeso munyake.
Kulije Chiuta munyake padera pa ine.+
Nikukhozgenge, nangauli ukunimanya chara,
6 Mwakuti ŵanthu ŵamanye
Kwamba kumafumiro gha dazi kuya kumanjiliro ghake
Kuti kulije munyake padera pa ine.+
Ndine Yehova, ndipo kulije munyake.+
7 Nkhapanga ungweru+ na kulenga chisi,+
Nkhuŵikako mtende+ na kukhizga soka.+
Ine Yehova, nkhuchita vinthu vyose ivi.
8 Imwe machanya, lokwani kufuma kuchanya,+
Mabingu ghapungulire urunji pasi,
Charu chijulike na kupambika chiponosko,
Ndipo nyengo yeneyiyo urunji utunkhe.+
Ine Yehova, nachilenga.”
9 Soka kwa uyo wakulimbana na Mlengi wake,
Wakuŵa nga ni dengere
Pamoza na madengere ghanyake agho ghati limbwalimbwa pasi.
Kasi dongo lingayowoya kwa wakuwumba kuti: “Kasi ukupanga vichi?”+
Panji kasi mulimo wako ungayowoya kuti: “Walije mawoko”?
10 Soka kwa uyo wakuti kwa wiske: “Kasi ndiwe dada wa njani?”
Na ku mwanakazi: “Kasi ukubaba vichi?”
11 Yehova Mutuŵa wa Israyeli,+ uyo wakamupanga wakuti:
“Kasi mukunifumba vinthu ivyo vikwiza
Na kunilangura pa ŵana ŵane+ na milimo ya mawoko ghane?
12 Nkhapanga charu chapasi+ na kulengerapo munthu.+
Nkhatandawura machanya na mawoko ghane,+
Na kupeleka malango ku viwuru vyawo vyose.”+
13 “Nawuska munthu mu urunji,+
Ndipo ninyoloskenge nthowa zake zose.
Iyo ndiyo wazengenge msumba wane+
Na kufwatura ŵanthu ŵane awo ŵali ku wuzga+ kwambura mtengo panji chimbundi,”+ wakuti Yehova wa mawumba.
14 Yehova wakuti:
“Chandulo cha Eguputo na malonda gha Etiyopiya, na Ŵasabi, ŵanthu ŵatali msinkhu,
Ŵazamwiza kwa iwe na kuŵa ŵako.
Ŵazamwenda panyuma zako uku ŵali mu maunyoro.
Ŵazamwiza na kukusindamira.+
Ŵazamulomba kwa iwe kuti: ‘Nadi Chiuta wali nawe,+
Kulije munyake. Kulije Chiuta munyake.’”
15 Nadi, ndimwe Chiuta uyo wakujibisa,
Mwe Chiuta wa Israyeli, Mponoski.+
16 Wose ŵazamukhozgeka soni na kulengeskeka.
Wose awo ŵakupanga vikozgo ŵazamukhozgeka soni.+
17 Kweni Israyeli wazamuponoskeka na Yehova na chiponosko chamuyirayira.+
Wazamukhozgeka soni yayi panji kulengeskeka muyirayira swii.+
18 Ichi ndicho Yehova wakuyowoya,
Mlengi wa kuchanya,+ Chiuta waunenesko,
Mweneuyo wakawumba charu chapasi, wakachipanga na kuchikhozga,+
Uyo wakachilenga waka yayi, kweni wakachipanga kuti ŵanthu ŵakhalengemo,+ wakuti:
“Ine ndine Yehova, kulije munyake.
19 Nkhayowoyera mu malo ghakubisika yayi,+ mu charu cha mdima.
Nkhayowoyapo chara ku mphapu ya Yakhobe kuti:
‘Munipenje pawaka.’
Ndine Yehova, uyo wakuyowoya icho ntchaurunji na kupharazga icho ntchakunyoloka.+
20 Wunganani pamoza, mwize.
Fikani pamoza, imwe mukachimbira ku ŵamitundu.+
Ŵakumanya chilichose chara, awo ŵakunyamura vikozgo vyakuŵaja
Na kulomba kwa chiuta uyo wangaŵaponoska yayi.+
21 Yowoyani na kupeleka fundo zinu.
Lekani ŵafumbane pamoza mwakukolerana.
Ni njani wakachiyowoyerathu kale
Na kuchiphara kwamba mu nyengo zakale?
Asi ndine Yehova?
Kulije Chiuta munyake kweni ine.
Chiuta murunji, na Mponoski,+ kulije munyake padera pa ine.+
22 Welerani kwa ine na kuponoskeka,+ imwe mose vigoti vya charu chapasi,
Pakuti ndine Chiuta ndipo kulije munyake.+
23 Najilapizga nekha.
Mazgu ghafuma mu mulomo wane mu urunji,
Ndipo ghawelerenge yayi:+
Kwa ine khongono lililose lijikamenge,
Malulimi ghose ghalapenge kuŵa ghakugomezgeka,+
24 Ghatenge: ‘Nadi, mwa Yehova muli urunji na nkhongono.
Wose awo ŵakamukwiyira ŵizenge pamaso pake uku ŵali na soni.
25 Mwa Yehova, mphapu yose ya Israyeli yiŵenge yakunyoloka,+
Ndipo ŵathumbwenge mwa iyo.’”
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Yesaya 45
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn unk tum_Latn unk tum_Latn unk tum_Latn unk tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn uzn_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn kin_Latn lua_Latn tum_Latn eng_Latn